_:nc3628c1cdc24496c81cadaee244f335bxb0
<http://schema.org/articleBody>
" \nแปล และเรียบเรียงโดย travel Truelife\nสำหรับนักเดินทางที่ต้องการซึมซับถึงวัฒนธรรมของท้องถิ่นที่ได้ไปเยือนแล้ว การได้ลองลิ้มชิมรสอาหารในที่นั้นๆ นับเป็นเรื่องห้ามพลาดจริงๆ ทาง CNN จึงได้ทำแบบสำรวจผ่านทาง facebook poll เพื่อค้นหาประเทศยอดนิยม ที่เป็นจุดหมายปลายทางของนักชิมจากรอบโลกขึ้นมา เปิดให้นักอ่านได้มาลงคะแนนกันอย่างเต็มที่\nจากโพลนั้นก็เป็นที่แน่นอนว่าอาหารสไตล์เอเชียยังคงเป็นที่นิยมอยู่เช่นเดิม สังเกตได้จาก 8 ใน 10 ของอันดับนั้นล้วนเป็นประเทศแถบนี้ทั้งนั้น ว่าแล้วเราไปชมทั้ง 10 อันดับกันเลยดีกว่า\n&nbsp;\n1. Taiwan: 8,242 votes\n \nที่ไต้หวันนั้น อาหารยอดนิยมก็คือก๋วยเตี๋ยวเนื้อชามโต รวมไปถึงอาหารจีนสไตล์ฮกเกี้ยนอีกนานาชนิด แค่เฉพาะกรุงไทเปที่เดียวก็มีถนนย่านร้านอาหารกว่า 20 แห่งเข้าไปแล้ว ว่ากันว่าทุกๆ ครั้งที่คุณแวะร้านก๋วยเตี๋ยวอร่อยเข้าสักร้าน จะมีร้านเด็ดๆ อื่นอีกมากมายที่คุณเดินผ่านไปโดยไม่รู้ตัว (จะบอกว่าอร่อยทุกร้านนั่นแหละ)\n&nbsp;\n2. Philippines: 1,528 votes\n\nแดนแห่งอาหารทะเล ผลไม้เขตร้อน และการปรุงอาหารสุดครีเอท แม้อาหารของฟิลิปปินส์จะไม่ได้เป็นที่รู้จักอย่างแพร่หลายนัก แต่ประเทศที่มีเกาะเล็กเกาะน้อยกว่า 7,000 แห่งนี้มีความพิเศษตรงที่แต่ละเกาะนั้นล้วนมีเมนูจานเด็ดเป็นของตนเอง จานเด่นของฟิลิปปินส์ที่คนทั่วโลกนิยมก็คือ Adobo หรือเนื้อหมู, ไก่ ปรุงในน้ำส้มสายชู เกลือ กระเทียม พริกไท ซอสถั่วเหลือง และเครื่องเทศอื่นๆ ซึ่งนับเป็นวิธีการถนอมอาหารโดยที่ไม่ต้องใช้ตู้เย็นเลย &nbsp;\n&nbsp;\n3. Italy: 810 votes\n\nก่อนหน้าที่อาหารเอเชียจะเข้ามายึดตลาดนักชิมนั้น อาหารอิตาเลียนนั้นเป็นที่นิยมมาอย่างยาวนานหลายศตวรรษ ไม่ว่าจะเป็นพิซซ่า พาสต้า ที่เน้นความสดใหม่ของวัตถุดิบ บวกกับความหอมของน้ำมันมะกอก และชีสนานาชนิด ได้รสชาติที่เปี่ยมด้วยความหลากหลายที่ไม่ต้องปรุงแต่งจนเกินพอดี&nbsp;\n&nbsp;\n4. Thailand: 470 votes\n\nแค่ประโยคที่ชาวไทยใช้ทักทายกันอย่าง &ldquo;กินอะไรรึยัง&rdquo; ก็บ่งบอกแล้วว่าชาวไทยนั้นเขาให้ความสำคัญกับเรื่องการกินขนาดไหน อาหารไทยนั้นมีความหลากหลายสูงมาก เพราะมีการรับเอาวัฒนธรรมมาจากหลายแหล่ง ทั้งจีน มาเลเซีย อินโดนีเซีย เมียนมาร์ ลาว รวมไปถึงอาหารตำรับชาววังของเราเอง จึงทำให้อาหารไทยเกิดการผสมผสานทางรสชาติอย่างลงตัว ทั้งยังเด่นเรื่องการเลือกใช้สมุนไพร และเครื่องเทศที่หลากหลายซับซ้อน ได้ทั้งรสเผ็ด เค็ม เปรี้ยว หวาน นุ่มนวล กรอบ มัน ภายในจานเดียว จนได้รับสมญานามว่าเป็น &ldquo;ออเคสตร้าแห่งวงการอาหาร&rdquo;\nสำหรับเมนูอาหารไทยที่ชาวต่างชาติชื่นชอบ และคุ้นเคยกันเป็นอย่างดี ก็เช่นแกงเขียวหวาน ไก่ผัดเม็ดมะม่วง ผัดไท หรือถ้าเป็นภาคอีสานจานที่ขึ้นชื่อจะเป็นส้มตำ ลาบหมู คอหมูย่าง รับประทานคู่น้ำจิ้มแจ่วรสแซ่บ\n&nbsp;\n5. Japan: 443 votes\n\nอาหารญี่ปุ่นนั้นขึ้นชื่อเรื่องการเลือกใช้วัตถุดิบที่สดใหม่ สำหรับชาวต่างชาติแนะนำให้ลอง &ldquo;ไคเซกิ&rdquo; เป็นชุดอาหารที่บริการทีละอย่าง เป็นลำดับตามธรรมเนียมดั้งเดิมของญี่ปุ่น ซึ่งรวมถึงความพิถีพิถันในคัดเลือกวัตถุดิบตามฤดูกาล การปรุงแต่ง และกรรมวิธีที่ใช้ในการปรุง จนกระทั่งการนำเสนออาหาร ซึ่งสามารถเทียบเคียงได้กับอาหารยุโรปชั้นสูง&nbsp;\n&nbsp;\n6. Malaysia: 265 votes\n\nอาหารมาเลเซียนั้นเป็นการผสมผสานเข้าด้วยกัน ระหว่างอาหารจีน อินเดีย และมาเลเซียเอง อาหารจานนิยมอย่าง &ldquo;Laksa&rdquo; เองก็เช่นกัน ก๋วยเตี๋ยวแกงรสเผ็ดที่เมื่อคุณได้ลิ้มรสแล้วจะต้องอดใจไม่ไหวที่จะต้องอยากชิมอาหารมาเลย์จานต่อๆ ไปแน่นอน\n&nbsp;\n7. Hong Kong: 236 votes\n\nฮ่องกงนับเป็นดินแดนแห่งอาหารโดยแท้ ด้วยความหลากหลายทางวัฒนธรรมที่ผสมรวมเข้าด้วยกัน ที่นี่คุณจะพบตั้งแต่ร้านติ่มซำขั้นเทพข้างทาง ร้านดินเนอร์มื้อค่ำสุดหรู ไปจนถึงร้านอาหารชื่อดังที่ไปซ่อนตัวอยู่บนภูเขาเลยทีเดียว&nbsp;\n&nbsp;\n8. India: 205 votes\n\n&ldquo;เครื่องเทศ&rdquo; จัดว่าเป็นหัวใจหลักของอาหารอินเดีย ที่สำคัญคือมันไม่มีกฏตายตัวว่าในแต่ละจานคุณจะต้องผสมเครื่องเทศลงไปเท่าไหร่ เครื่องเทศหนึ่งชนิดสามารถใส่เพื่อเพิ่มรสชาติเฉยๆ หรือใช้รับประทานเดี่ยวๆ เลยก็ได้ และถ้าหากว่ามีการมอบรางวัลโนเบลสาขาอาหารล่ะก็ อาหารมังสวิรัติของชาวอินเดียจะต้องได้รางวัลนี้ไปครองอย่างแน่นอน\n&nbsp;\n9. Greece: 167 votes\n\nเรื่องของการท่องเที่ยว และอาหารการกินในกรีซนั้นให้ความรู้สึกเหมือนภาพวาดสีฉูดฉาดในหนังสือที่อยู่บนโลกของความเป็นจริง แถมยังไม่ต้องโฟโต้ช็อปตัดแต่งอะไรเพิ่มเติมแม้แต่น้อย ทั้งตึกสีขาวที่ตัดกับท้องฟ้า และทะเลสีคราม สีของมะกอก ชีส ที่วางตกแต่งลงบนสลัดผักหลากสีสัน นับเป็นอาหารตาที่ชวนให้เจริญอาหารจริงๆ&nbsp;\n&nbsp;\n10. Vietnam: 162 votes\n\nไม่น่าเชื่อว่าทุกๆ เมืองในเวียดนามจะมีสูตรอาหารเฉพาะตัวที่แตกต่างกันไปในแต่ละท้องถิ่น วัตถุดิบชนิดเดียวกันอาจถูกนำไปปรุงได้หลากหลายวิธี จุดเด่นอีกอย่างของอาหารเวียดนามก็คือคุณสามารถหาทานอาหารอร่อยๆ ได้ในราคาไม่แพง แม้กระทั่งร้านแผงลอยตามตลาดต่างก็มีสูตรเฉพาะตัวที่ถ่ายทอดกันมารุ่นสู่รุ่น\n&nbsp;\nที่มา : cnn\n&nbsp;\n&nbsp;\nติดตาม travel.truelife.com ได้อีกช่องทางที่\nFB : Travel Truelife\n&nbsp;ทุกเรื่องราวที่น่าสนใจเกี่ยวกับการท่องเที่ยว อาหาร และสุขภาพ คลิกที่http://travel.truelife.com\n&nbsp;"
<https://food.trueid.net/detail/QaMvbL5PAPQ>